**Referat fra Generalforsamling for Grundejerforeningen Kvie Sø
den 8. marts 2020 på Ansager Musik Hotel**

Antal grunde repræsenteret: 49
Antal deltagere: 76

1.)
Valg af dirigent: Bestyrelsen peger på Jens Peter Nielsen, som vælges.
Valg af referent: Dorthe Ibsen.
Valg af 2 stemmetællere: Ove Jensen og Ib Bruun.
Jens Peter Nielsen konstaterer generalforsamlingen for lovligt indvarslet og giver ordet til formanden.

2.)
Formandens beretning om foreningens virksomhed i det forløbne år.

Møder:
Vi holder færre møder og korresponderer mere på mails. Vores suppleant Laurids Sørensen har deltaget i møder og har påtaget sig opgaver på lige fod med bestyrelsen.

Veje:
Vi lægger grus på indfaldsveje og stamveje efter devisen stamveje i lige år. Småveje og sideveje i ulige år. For få dage siden fik stamvejene således grus og blev slæbt.
Vi vil benytte lejligheden til at takke for, at så mange af jer grundejere lapper huller, når de opstår. Netop til det formål har vi grusbunker ved bommen/nedkørslen til engen og bag legepladsen på Søknudevej.

Øvrige opgaver:
Vi samarbejder med foreningerne i Skovlunde-Ansager Udviklingsråd og Varde Kommune om placering af borde og bænke på visse steder rundt om søen. Vi har fået tilladelserne i hus, og når vejret tillader det, vil vi gå i gang med etableringen.

Ligeledes har der været afholdt et møde blandt de øvrige grundejerforeninger i kommunen, som forberedelse til et kommunalt fællesmøde for sommerhusgrundejerforeninger senere på foråret. Jeg skulle have deltaget, men blev forhindret på grund af mit arbejde. Jeg har dog været i dialog med foreningerne på mail.

Bro:
Som I måske har opdaget, har bestyrelsen valgt at forny brædder på vores bro og forskønne området der.

Legeplads:
Særligt bemærkes vores udvidelse af sommerhusområdet med et skønt lille legehus. Vi har ikke decideret holdt rejsegilde, men jeg har set flere børn servere de skønneste sandkager fra legehusets vindue.

Bestyrelsen forsøger fortsat løbende at holde skåret ned ved legepladsen og får fyldt sand i sandkassen ved behov.
Konkret har vi brug for hjælp med at holde bordet på legepladsen ren. Tag indimellem en fugtig klud med, når du kommer forbi. Den bliver grøn, og vores gæster gør det ikke.

Pasning af fællesarealer:
Peter Aagaard har påtaget sig ansvaret for det med hjælp fra Børge Kristensen, som hjælper med græsslåning. Tak for det.

Ind- og udkørslen til vores område:
Bestyrelsen har forskønnet vores ind- og udkørsel til området. Dels har vi fjernet rådne gamle træ-stolper og lægter, dels har vi fået sat sten til op til markering af indkørslen. På de to skilte ved udkørslen har vi tilføjet et skilt med tak, fordi bilisterne viste hensyn.

Reklameskilte:
Bestyrelsen har besluttet at begrænse mængden af reklameskilte. Eksisterende reklameskilte ved indfaldsvejene er fjernet, og der henvises til at sætte opslag op i opslagstavlen.

Medlemsfortegnelse:
I bedes sikre jer, at vi har jeres telefonnummer og mailadresse. Får I nyt husk at meddele os dette. Sælger I jeres sommerhus, skal I sende kontaktinformation på den nye ejer til bestyrelsen.

Med disse ord overgiver jeg beretningen til generalforsamlingens godkendelse.

Kommentar fra Johannes Kronborg vedr. vand fra vejene. Spørgsmål om hvad bestyrelsen har af tanker om vandproblematikkerne i fremtiden. Drøftelsen fortsættes under eventuelt.

Kommentar vedr. skilte vedr. salg af huse – formanden nævnte, at man gerne må sætte skilte op vedr. salg inden på ens egen grund.

Beretningen blev godkendt af generalforsamlingen.

3.)
Kassererens beretning, herunder fremlæggelse af det reviderede regnskab for 2019 som generalforsamlingen godkendte. Der er en grundejer, som ikke har betalt for 2019.
Der blev orienteret om budget for 2020. Regnskabet blev enstemmigt godkendt.

Spørgsmål til ejendomsskat i budgettet 2020, da det er lavere end i 2019, hvilket skyldes en særlig regulering i 2019, hvorfor budgetteret for 2020 er korrekt.

4.)
Fastsættelse af kontingent for 2021. Bestyrelsen foreslår uændret kontingent på 400 kr. pr. sommerhusgrund, som vedtages.

5.)
Bestyrelsen foreslår vedtægtsændring:
*”Generalforsamlingen annonceres af bestyrelsen med mindst 2 ugers varsel. Annoncering af generalforsamlingen sker via det til enhver tid mest tilgængelige medie efter bestyrelsens beslutning fx foreningens hjemmeside. Med annonceringen oplyses dagsorden for generalforsamlingen.
Der skal med samme frist sendes en kopi af indkaldelse og dagsorden til Varde Kommune.
Repræsentanter for Varde Kommune har adgang til at overvære og udtale sig på generalforsamlingen.”*

Ændringen skyldes, at det både er tidskrævende og dyrt at sende breve ud. Vi vil i de kommende år bruge mail, hjemmeside, facebook samt foreningens opslagstavle.Medie forklares i Nudansk ordbog:” kommunikationsmiddel eller -vej for information.”
Der forklares videre: middel, der bringer information ud til mange”.

Søgårdsvej 32B har indgivet et ændringsforslag, som blev drøftet. Ordet ”medie” tolker vedkommende som tv, radio og aviser og ikke som kommunikationsmiddel eller -vej for information, som ordet forklares i Nudansk ordbog.

Forslag om annoncering i avisen, så dem der ikke har adgang til hjemmeside og lignende også har adgang til oplysningerne om indkaldelse til generalforsamlingen.

Bestyrelsens forslag til vedtægtsændring godkendes med 38 ja-stemmer, 9 nej-stemmer
og 3 blanke.

6.)
Indkommet forslag fra Joan, Søgårdsvej 40 om navngivning af stier i området:
 Sti ved Søvej mellem de to stikveje navngives ”Skovstien”.
 Sti mellem Søgårdsvej 39 og 41 navngives ”Genvejen”.
 Sti mellem Søgårdsvej 61 og 63 navngives ”Kæruld stien”.
Bestyrelsen indstiller til generalforsamlingen, at sti ved Søvej navngives ”Skovstien”, og at øvrige stier ikke navngives for nuværende. Indstillingen godkendes.

Kommentar fra salen om, at de små stier ikke behøver at have navne, så vi ikke får en skilteskov.

Forslag fra salen om at navngivne sti mellem Søgårdsvej 32E og 32F. Bestyrelsen drøfter om stien mellem Søgårdsvej 32E og 32F skal navngivnes på næste bestyrelsesmøde.

7.)
Valg af bestyrelsesmedlemmer:
Bestyrelsen forslår Claus Gaarde. Claus Gaarde vælges.
Bestyrelsen havde ligeledes foreslået Peter Aagaard, som frafaldt sit kandidatur på generalforsamlingen. Forslag til nyt bestyrelsesmedlem fra salen: Jens Peter Nielsen som vælges.

8.)
Valg af suppleant: Bestyrelsen forslår Laurits Sørensen, som vælges.

9.)
Valg af revisorer:
Jens Peter Enevoldsen modtager genvalg og blev valgt. Daniel Skovsted valgt.

10.)
Eventuelt:
Vi har oplevet rigtig meget vand i området, på veje/grunde og også i enkelte huse/garager. Vi står i samme situation som rigtig mange andre sommerhusejere.

Søgårdsvej 95, om at vi skal forholde os til at vandstanden stiger. Søgårdsvej 92 spørger til hvem det påhviler at oprense grøfter, dræn i området? Grøfterne langs veje er kun til at opsamle vand fra vejene. Ønsker om at få grøfterne renset op, så vandet fra vejene kan komme væk.

Tag- og overfladevand fra grundene må ikke ledes i kloakken. Hvem har ansvaret for at sikre, at grundejere overholder reglerne? Det undersøger bestyrelsen nærmere.

Vi kan være mere specifikke i vores præcisering af, hvor vi gerne have grus på vores veje, så vi ikke får grus på steder, hvor det ikke er nødvendigt. Det drøfter bestyrelsen.

Grundejere fra Søgårdsvej 90, 92 og 95 påpeger, at der står vand på vejen ud for deres grunde. Bestyrelsen skal på vegne af grundejerforeningen holde vejene og sikre, at der ikke står meget vand på vejen. Repræsentanter fra bestyrelsen mødes efter generalforsamlingen med de respektive grundejere for at se på problemet.

Varde Kommune/DIN Forsyning har udarbejdet en håndbog om vandhåndtering, som bestyrelsen bør læse. Der ud over ønskes en handlingsplan for, hvad de enkelte grundejere kan gøre. Det tager bestyrelsen med på deres bestyrelsesmøde.

En grundejer fortalte, at han har haft kontakt til DIN Forsyning, som oplyste, at man kan gå rundt i området og se, hvem der leder regnvand fra grundene i kloaksystemet.

Kommentar fra Ove Jensen om hastighed på vores veje. De nye skilte har gjort en stor forskel, hvilket bestyrelsen skal have tak for. Opfordring til bestyrelsen om at sætte 3 yderligere skilte op med max 20 km/t. Det skal være dobbelt skilte, så det kan ses fra begge sider, da det også er for dem, som kommer inde fra området.

Husk for at finde vores facebook side, skal der stå: grundejerforeningen kviesø

Husk alle at hunde skal luftes i snor. Flere gange opleves det, at det ikke overholdes, og det kan skabe stor utryghed. Alle kan bede folk om at holde deres hund i snor.

En tak til Peter Fritsche - vores webmaster, som ikke er her i dag. Peter ønsker at stoppe med opgaven. Hvem ønsker at påtage sig det? Leif Gerlevsen melder sig. (Søgårdsvej 42)

Og så har vi jo et fantastisk oprydningsudvalg, der sørger for vores område ved søen og udskiftning af affaldssække. De af jer, som er til stede, vil jeg gerne bede rejse sig op. Tak for jeres arbejde. Det er vi alle taknemlige for.

Tak til Peter Aagaard, som stopper i bestyrelsen, for sit store arbejde i bestyrelsen.

Tak til dirigenten.
Vores sommerhus-område er kun så pænt, som vi selv gør det til!
Tak for fremmødet. Tak for god ro og orden.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand, Bettina Ulstrup Dirigent, Jens Peter Nielsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Referent, Dorthe H. Ibsen